24. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 112077/4459 της 15 Ιουν./13 Ιουλ. 1959 Περί απαγορεύσεως χρησιμοποιήσεως αλάτων αρσενικού. Έχοντες υπ’ όψιν: 1)Την παρ. δ΄ του άρθρ. 18 και τας τοιαύτας ε΄, ς΄ και ιθ΄ του άρθρ. 32 του Νόμ. 2147/52. 2)Την σύμφωνον γνώμην της Επιτροπής Ελέγχου Γεωργικών Φαρμάκων (του αρθρ. 30 του αυτού ως άνω Νόμου), περί ης το υπ’ αριθ. 92/7.2.59 πρακτικόν αυτής, αποφασίζομεν: 1.Απαγορεύομεν την χρήσιν του αρσενικού μολύβδου εις πάσας, πλην των μηλοειδών, καλλιεργείας, συμπεριλαμβανομένης και της αμπέλου. 2.Απαγορεύομεν την χρήσιν όλων των λοιπών αλάτων του αρσενικού, πλην του αρσενικώδους νατρίου, του ο ποίου η χρησιμοποίησις δια την καταπολέμησιν του δάκου της ελαίας και της ίσκας της αμπέλου δέον να επιτρέπηται υπό τας χορηγουμένας εκάστοτε οδηγίας χρήσεως και προφυλάξεως. Η ισχύς της παρούσης άρχεται μετά τρίμηνον από της δημοσιεύσεώς της εις την Εφημερίδα της Κυβερνήσεως. 